ארז (קיבוץ)

קיבוץ אֶרֶז נמצא בצפון מערב הנגב בין אשקלון לשדרות. שייך למועצה אזורית שער הנגב.

הקמת הקיבוץ
הקיבוץ עלה על הקרקע בתאריך 26 באוקטובר 1949. מייסדיו היו מיוצאי הגדוד השלישי בחטיבת יפתח של הפלמ"ח שכמה מהם נלחמו באזור במבצע יואב. באוקטובר 1950 עבר הקיבוץ למקום בו היה עד לשנת 1948 הכפר הערבי דימרה.

בשנת 1952, בזמן הפילוג בקיבוץ המאוחד, עזבה קבוצת חברים את ארז ועברה לצובה.

אתרים בקיבוץ וסביבתו
המעבר המרכזי בין רצועת עזה וישראל הנמצא בסמוך קרוי על שם הקיבוץ, "מעבר ארז".
במערב המשק נמצא אתר זיכרון ובו אנדרטה לעשרת חברי הגרעין המייסד שנפלו במלחמת העצמאות.

במרכז הקיבוץ התגלתה רצפת פסיפס המתארת גבר בלבוש המכונה "פריגי", המוביל טיגריס ונמרה המניקה גור. לפי החרסים, סגנון הרצפה ומטבע שנמצא במקום מתברר שמדובר בבית עשירים שנבנה ככל הנראה במאה החמישית לספירה ונהרס לאחר אמצע המאה הששית.

הקרב להצלת הקיבוץ

ב-7 באוקטובר 2023, פתח ארגון הטרור חמאס במתקפת פתע על ישראל, שכלל גם ניסיון פלישה לקיבוץ ארז על מנת לבצע בו טבח ולחטוף שבויים. חברי כיתת הכוננות של קיבוץ ארז זיהו בשלב מוקדם את הגעתם וניהלו עמם קרב שבמהלכו בלמו את חדירת המחבלים. אחד מחברי כיתת הכוננות נהרג בקרב.

ראו גם 
 :קטגוריה:ארז (קיבוץ): אישים
 קרב ארז

לקריאה נוספת
 צבי אילן, 78 טיולים ברחבי ישראל, הוצאת עם עובד, 1975, עמ' 270.

קישורים חיצוניים

 
 מיכאל יעקובסון: סיבוב בבית התרבות ובחדר האוכל בקיבוץ ארז, באתר 'חלון אחורי', 25 בפברואר 2017
 
 קיבוץ ארז באתר המועצה האזורית שער הנגב

הערות שוליים

יישובים שהוקמו ב-1949
קיבוצים
עוטף עזה
ארז בתרבות
קיבוצים במחוז הדרום
הנגב: יישובים